gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8122, del 07-09-2017 (2017/7779)

ACORD d'1 de setembre de 2017, del Consell, pel qual s'autoritzen determinades transferències de crèdit de despeses de personal entre diferents programes, per import global de 1.013.893,04 euros. Expedient número 20.004/17-095.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8122

Data del DOGV
:   07-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7779


Data del document
:   01-09-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de setembre de 2017, del Consell, pel qual s'autoritzen determinades transferències de crèdit de despeses de personal entre diferents programes, per import global de 1.013.893,04 euros. Expedient número 20.004/17-095. [2017/7779]  
La Vicepresidència i Conselleria d'Igualtat i Polítiques Inclusives ha sol·licitat la creació de diferents llocs de treball de caràcter amortitzable de diferents categories, per acumulació de tasques, per a un període màxim de 6 mesos, per a atendre les demores acumulades en tasques que té encomanades, relatives bàsicament a valoració de discapacitat, resolució d'expedients de la Renda Garantida de Ciutadania i programa de subvencions per IRPF, expedició de targetes del major, així com aquelles derivades de la Llei de Dependència.  
D'altra banda, la Conselleria d'Hisenda i Model Econòmic requereix la creació de diversos llocs de treball de diferents categories per a realitzar amb efectivitat les seues funcions en relació amb tasques de contractació i el seu procés de racionalització a través de la central de Compres de la Generalitat, així com el desenvolupament i millora d'aplicacions informàtiques.  
Tot això, finançat mitjançant la minoració de la dotació del capítol 1 del programa 612.60, Depeses diverses, per import global d'1.013.893,04 euros.  
Per tot això, i d'acord amb el que disposen els articles 21 i 23 de la Llei 14/2016 de pressupostos de la Generalitat per a 2017, a proposta del conseller d'Hisenda i Model Econòmic, el Consell, prèvia deliberació, en la reunió d'1 de setembre de 2017,  
  
  
ACORDA  
  
Primer  
Autoritzar una minoració de crèdit en l'aplicació 46.43.80.069.91.9 per import d'1.013.893,04 euros.  
  
Segon  
Autoritzar els increments de crèdit en les aplicacions i pels imports següents:  
  
Aplicació Import  
33.52.72.742.35.8 142.169,50  
12.32.37.874.59.1 133.518,00  
30.93.17.639.54.3 64.881,73  
65.78.65.456.99.2 104.207,40  
55.62.25.874.21.3 487.354,25  
06.17.41.772.00.7 22.778,77  
87.86.23.022.93.2 58.983,39  
Total 1.013.893,04  
  
  
  
València, 1 de setembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8064, del 16-06-2017 (2017/5327)

Extracte de la Resolució de 6 juny de 2017, del rector, per la qual es convoca des de la Càtedra AITEX el Concurs de Disseny i Desenvolupament de Teixit Jacquard 1.0.
----------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5327


Data del document
:   06-06-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 6 juny de 2017, del rector, per la qual es convoca des de la Càtedra AITEX el Concurs de Disseny i Desenvolupament de Teixit Jacquard 1.0. [2017/5327]  
BDNS (identif.): 350997.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
  
Primer. Beneficiaris  
Podran participar alumnes d'Enginyeria de Disseny Industrial i Desenvolupament de Producte. Alumnes d'Estudis Superiors i Mitjans de Disseny. Alumnes matriculats en el curs de disseny de teixits jacquard en AITEX per compte propi.  
  
Segon. Objecte  
L'objecte d'aquesta convocatòria del Concurs de Disseny i Desenvolupament de Teixit Jacquard 1.0 és premiar els millors teixits dissenyats i desenvolupats pels participants enfocats al sector tèxtil-llar. El concurs es basarà en una única modalitat que consisteix en la creació d'un disseny, assistit per ordinador, d'un teixit Jacquard per a tapisseria o decoració.  
  
Tercer. Bases reguladores  
Accessibles en http://catedraaitex.blogs.upv.es/  
  
Quart. Quantia  
S'estableixen 3 premis dotats amb:  
Un primer premi de 1.000 €.  
Un segon premi de 500 €.  
Un tercer premi de 250 €.  
   
Quint. Termini de presentació de sol·licituds  
El termini de presentació de sol·licituds serà fins el 23 de juny de 2017.  
  
València, 6 de juny de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8152, del 19-10-2017 (2017/8712)

RESOLUCIÓ de 14 de setembre de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 6 en el programa 121.60, Sistemes d'informació, de la Conselleria d'Hisenda i Model Econòmic per import de 3.500.000 euros. Expedient número 06.021/17-096.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8712


Data del document
:   14-09-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de setembre de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 6 en el programa 121.60, Sistemes d'informació, de la Conselleria d'Hisenda i Model Econòmic per import de 3.500.000 euros. Expedient número 06.021/17-096. [2017/8712]  
La Conselleria d'Hisenda i Model Econòmic proposa incrementar el capítol 6 del programa 121.60, Sistemes d'informació, per import de 3.500.000 euros, a fi de tramitar determinades obligacions derivades del projecte Utilities i donar cobertura a l'ampliació de diferents serveis relacionats amb les telecomunicacions, mitjançant la transferència de disponibilitats existents en el capítol 2 del programa 121.60, Sistemes d'informació.  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la minoració de crèdit en l'aplicació 41.54.49.735.96.2 per import de 3.500.000 euros.  
  
Segon  
S'autoritza un increment de crèdit en l'aplicació 26.92.49.065.12.8 per import de 3.500.000 euros.  
  
València, 14 de setembre de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7999, del 14-03-2017 (2017/1349)

Notificació de la sentència dictada en el procediment de mesures de fills extramatrimonials número 404/2015.
------------------------------------------------------------------------------------------------------------

### Dades del document

Número de DOGV
:   7999

Data del DOGV
:   14-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1349


Organisme emissor
:   Jutjat de Primera Instància i Instrucció número 2 de Picassent

Tipus de document
:   Edicte

Notificació de la sentència dictada en el procediment de mesures de fills extramatrimonials número 404/2015. [2017/1349]  
En el procediment família, guarda i custòdia número 404/2015, seguit a instàncies d'Elena Vitelaru contra Ionut Fanica Anghel Roman, s'ha dictat la sentència, de data 27 de setembre de 2016, que té la dispositiva com segueix:  
  
«Dispositiva  
Estime de forma íntegra la demanda interposada per la procuradora dels tribunals la senyora Oliva Moreno, en nom i representació d'Elena Vitelaru, contra Ionut Fanica Anghel Román, i dispose les mesures següents:  
- Atribuïsc a la mare, Elena Vitelaru, en exclusiva, la pàtria potestat del seu fill menor, A., així com la seua guarda i custòdia.  
- Pel que fa al dret de visites, que el propi article 103 en relació amb l'article 94 del Codi Civil, dispose no establir un règim de visites a favor del progenitor no custodi, sense perjudici que aquest puga instar un procediment de modificació de mesures en el futur per al cas que les circumstàncies actuals canvien.  
- Fixe la quantitat de 150 euros mensuals que haurà d'abonar el pare en concepte de pensió alimentària per al fill en el compte designat a aquest efecte per la mare entre els dies 1 a 10 del mes. Aquesta pensió serà actualitzable de conformitat a les variacions que experimente l'índex de preus de consum anual.  
Ambdós cònjuges faran front a mitges a les despeses extraordinàries, i s'entenen entre les despeses extraordinàries incloses les relatives a educació i sanitat no cobertes pel sistema públic.  
Tot això sense expressa imposició pel que fa a les costes processals causades.  
Contra aquesta resolució es pot interposar un recurs d'apel'lació dins del termini de 20 dies comptadors des de l'endemà al que es notifique.»  
  
I atés que el demandat, Ionut Fanica Anghel Román, es troba en parador desconegut, expedisc aquest edicte a fi que li valga de notificació de forma deguda.  
  
Picassent, 7 de febrer de 2017.- La lletrada de l'Administració de justícia: Rosa María Salvador Cano.
Diari Oficial de la Generalitat Valenciana


Sumari del DOGV 8182, del 01-12-2017 (2017/10154)

RESOLUCIÓ de 28 de novembre de 2017, de la directora de la Fundació Comunitat Valenciana - Regió Europea, per la qual s'aprova la relació de persones candidates que han superat el procés de selecció al lloc de treball de tècnic o tècnica de gestió administrativa i financera, corresponent a l'oferta d'ocupació pública de l'FCVRE 2016. Convocatòria 3/2017
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10129


Data del document
:   28-11-2017

Organisme emissor
:   Fundació Comunitat Valenciana-Regió Europea

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de novembre de 2017, de la directora de la Fundació Comunitat Valenciana - Regió Europea, per la qual s'aprova la relació de persones candidates que han superat el procés de selecció al lloc de treball de tècnic o tècnica de gestió administrativa i financera, corresponent a l'oferta d'ocupació pública de l'FCVRE 2016. Convocatòria 3/2017 [2017/10888]  
D'acord amb la convocatòria 3/2017, aprovada per Resolució de la directora de l'FCVRE de 19 de juliol de 2017, i publicada en el DOGV de 24 de juliol de 2017, una vegada que les candidates admeses al procés de selecció han realitzat les proves i l'entrevista i la comissió de selecció les ha valorades, es resol:  
  
Primer  
Aprovar la següent relació de persones candidates i la puntuació obtinguda en el procés de selecció al lloc de tècnic de gestió administrativa i financera:  
   
Nom i cognoms Puntuació final  
María Colorado Lluch 66,83  
Ana María Duarte Flores 62,08  
Paula González Cervera 63,50  
Belén Prieto González 49,00  
  
   
Segon  
Seleccionar i contractar María Colorado Lluch com a tècnica de gestió administrativa i financera de l'FCVRE i constituir una borsa de reserva amb les altres tres persones candidates, segons l'ordre de puntuació obtingut.  
  
València, 28 de novembre de 2017.- La directora de la FCVRE: Daría Terrádez Salom.
Diari Oficial de la Generalitat Valenciana


Sumari del DOGV 7968, del 30-01-2017 (2017/671)

CORRECCIÓ d'errades de la Resolució de 5 de gener de 2017, de la Direcció General de Funció Pública, per la qual es convoca el concurs de provisió número 1/2017, de llocs de treball de naturalesa funcionarial de l'Agrupació Professional Funcionarial, APF-01, serveis de suport generals de l'Administració de la Generalitat, escala APF-01-01, subalterns.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/671


Data del document
:   25-01-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de la Resolució de 5 de gener de 2017, de la Direcció General de Funció Pública, per la qual es convoca el concurs de provisió número 1/2017, de llocs de treball de naturalesa funcionarial de l'Agrupació Professional Funcionarial, APF-01, serveis de suport generals de l'Administració de la Generalitat, escala APF-01-01, subalterns. [2017/671]  
Advertida una errada en la publicació de la disposició esmentada (DOGV 7955, 11.01.2017), per omissió de les funcions dels llocs convocats en la resolució, de conformitat amb el que estableix l'article 109 de la Llei 39/2015, d'1 d'octubre, del procediment administratiu comú de les administracions públiques, s'efectuen les rectificacions següents:  
  
  
Cal afegir en l'annex I les funcions dels llocs convocats:  
  
1. Les funcions genèriques comunes a tots els llocs convocats són:  
  
- Les pròpies del cos o escala a què pertany, que s'exerciran a través de tasques relacionades amb el nivell de responsabilitat del lloc i amb l'àmbit competencial de l'òrgan d'adscripció i la unitat administrativa en què estiga integrat.  
  
2. Les funcions dels llocs de subaltern/resident són:  
- Les indicades en l'apartat 1.  
- L'obligació de residir en el centre de treball.  
  
3. Les funcions del lloc 7394 són:  
- Les indicades en l'apartat 1.  
- Realització de l'horari especial en la unitat de registre.  
  
4. Les funcions del lloc 25927 són:  
- Les indicades en l'apartat 1.  
- L'atenció directa al Gabinet del President, amb la realització de l'horari especial d'atenció a les necessitats de la Secretaria del President.  
  
València, 25 de gener de 2017.- La directora general de Funció Pública: Eva María Coscollá Grau.
Diari Oficial de la Generalitat Valenciana


Sumari del DOGV 8045, del 22-05-2017 (2017/3369)

Informació pública de l'expedient d'ocupació de terrenys de les vies pecuàries carrerada de Xàbia al Mar/ assagador del Palmar en el terme municipal de Dénia amb motiu de les obres per a soterrament de línia elèctrica sol·licitada per Iberdrola Distribución Eléctrica, SAU. Expedient número FOCUPAVP/23/2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3369


Data del document
:   27-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Dénia
    * pla d'urbanisme

Informació pública de l'expedient d'ocupació de terrenys de les vies pecuàries carrerada de Xàbia al Mar/ assagador del Palmar en el terme municipal de Dénia amb motiu de les obres per a soterrament de línia elèctrica sol·licitada per Iberdrola Distribución Eléctrica, SAU. Expedient número FOCUPAVP/23/2014. [2017/3369]  
Als efectes que estableixen l'article 34 de la Llei 3 /2014, d'11 de juliol, de vies pecuàries de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/23/2014 d'ocupació de terrenys de les vies pecuàries carrerada de Xàbia al Mar/ assagador del Palmar en el terme municipal de Dénia amb motiu de les obres per a soterrament de línia elèctrica de 20 kv des de ST Dénia fins a CT Bahía Azul, sol·licitat per Iberdrola Distribución Eléctrica, SAU.  
La qual cosa es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, sítia al carrer Professor Manuel Sala, núm. 2, 2a planta, (en horari de 09.00 a 14.30 hores, de dilluns a divendres) i formular totes les al·legacions que crega oportunes en el termini d'un mes, a partir de la publicació del present anunci.  
  
  
Alacant, 27 de març de 2017.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8156, del 25-10-2017 (2017/8782)

Informació pública del projecte de pla de reforma interior de les zones Iris i Begònies, de la urbanització La Cumbre del Sol.
------------------------------------------------------------------------------------------------------------------------------

### Dades del document

Número de DOGV
:   8156

Data del DOGV
:   25-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8782


Data del document
:   13-09-2017

Organisme emissor
:   Ajuntament del Poble Nou de Benitatxell

Tipus de document
:   Anunci

Descriptors 

:   * Poble Nou de Benitatxell, el
    * administració local
    * pla d'urbanisme

Informació pública del projecte de pla de reforma interior de les zones Iris i Begònies, de la urbanització La Cumbre del Sol. [2017/8782]  
Aprovat inicialment per Resolució d'Alcaldia núm. 2017-0550, de data 12 de setembre de 2017, se sotmet a informació pública el projecte de pla de reforma interior l'àmbit d'actuació del qual afecta unes superfícies concretes de les zones Iris i Begònies, de la urbanització La Cumbre del Sol, durant un període de 45 dies a comptar des de l'endemà de la publicació en el Diari Oficial de la Generalitat Valenciana.  
  
Durant aquest termini, qualsevol interessat podrà examinar-lo en les dependències municipals, per a formular les al·legacions que estime pertinents.  
Cosa que es publica als efectes de l'article 57.1.a) en relació amb l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
El Poble Nou de Benitatxell, 13 de setembre de 2017.- L'alcalde president: Josep A. Femenía Mas.
Diari Oficial de la Generalitat Valenciana


Sumari del DOGV 8024, del 21-04-2017 (2017/2735)

RESOLUCIÓ de 29 de març de 2017, de la Conselleria d'Hisenda i Model Econòmic, per la qual s'autoritza generar crèdits per import global de 474.560,23 euros. Expedient número 06.004/17-015.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2735


Data del document
:   29-03-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2017, de la Conselleria d'Hisenda i Model Econòmic, per la qual s'autoritza generar crèdits per import global de 474.560,23 euros. Expedient número 06.004/17-015. [2017/2735]  
Amb data 21 de març de 2016, la Generalitat Valenciana i l'ICO, en representació de l'Administració General de l'Estat, van subscriure un contracte de préstec a càrrec del Fons de Finançament a Comunitats Autònomes a través del compartiment Fons de Liquiditat Autonòmica, modificat mitjançant addendes de data 8 de juny, 22 de juny i 14 octubre de 2016.  
La clàusula 5.4 del mencionat contracte estableix que els venciments de principal, per import inferior a 100.000 euros, vinculats a operacions d'endeutament susceptibles de ser finançades a càrrec del tram I del préstec referit seran ateses per la comunitat autònoma i seran reembossats a través del Fons de Finançament a Comunitats Autònomes. En el quart trimestre de 2016, les amortitzacions de principal, per import inferior a 100.000 euros, d'operacions d'endeutament que han sigut ateses per la comunitat autònoma, relatives al sector públic, van ascendir a 474.560,23 euros. En aquest sentit, i realitzat l'ingrés corresponent, procedeix generar crèdits per l'import esmentat.  
  
A aquest efecte i en virtut del que disposen els articles 21 i 24 de la Llei 14/2016 de pressupostos de la Generalitat per a l'exercici 2017, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 42.31.58.561.87, «Préstecs llarg termini ens del sector públic», per import de 474.560,23 euros.  
  
Segon  
S'autoritza un augment en el pressupost de despeses en l'aplicació 34.46.17.671.25.5 per un import de 474.560,23 euros, que implica la inclusió del projecte financer PTF07, Entitat d'Infraestructures de la Generalitat, per l'esmentat import.  
  
València, 29 de març de 2017.- El conseller d'Hisenda i Model Econòmic: Vicent Soler i Marco.